3. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญของบริษัท

บริษัท แอปโซลูท อิมแพค จำกัด (มหาชน) (“บริษัท” หรือ “AIM”) ก่อตั้งขึ้นโดยนายปริน
ชนันทรานนท์ ในเดือนสิงหาคม 2548 ด้วยทุนจดทะเบียนเริ่มต้น 50 ล้านบาท
เพื่อประกอบธุรกิจให้บริการและผลิตสื่อโฆษณา บริษัทมีการเพิ่มทุนชำระแล้วมาโดยตลอด
โดยเพิ่มทุนเป็นจำนวน 100 ล้านบาทในเดือนตุลาคม 2548 จำนวน 150 ล้านบาทในเดือนมีนาคม
2550 จำนวน 200 ล้านบาทในเดือนกุมภาพันธ์ 2551 จำนวน 280 ล้านบาทในเดือนกุมภาพันธ์
2552 นอกจากนี้ ในระหว่างปี 2552
บริษัทมีการเปลี่ยนแปลงจำนวนหุ้นและมูลค่าที่ตราไว้จากเดิมจำนวน 280 ล้านหุ้น มูลค่าหุ้นละ 1.00
บาท เป็นจำนวน 2,800 ล้านหุ้น มูลค่าที่ตราไว้หุ้นละ 0.10 บาท นอกจากนี้
บริษัทได้ออกหุ้นสามัญเพิ่มทุนใหม่จำนวน 1,520 ล้านหุ้นและเปลี่ยนแปลงทุนจดทะเบียนจากเดิม 280
ล้านบาทเป็น 432
ล้านบาทเพื่อรองรับการที่บริษัทได้จัดสรรใบสำคัญแสดงสิทธิให้แก่ผู้ถือหุ้นเดิมของบริษัทและกรรมการ
และ/หรือ พนักงาน จำนวน 1,520 ล้านหน่วย ซึ่งในเดือนกันยายน 2555
มีผู้ใช้สิทธิแปลงสภาพใบสำคัญแสดงสิทธิเป็นหุ้นสามัญ (AIM-W1) จำนวน 9,000 หุ้น
โดยมูลค่าที่ตราไว้หุ้นละ 0.10 บาท รวม 900 บาท และบริษัทได้ดำเนินการเพิ่มทุนชำระแล้วจาก
280,000,000 บาท เป็น 280,000,900 บาทในเดือนกันยายน 2555
และใบสำคัญแสดงสิทธิที่จะซื้อหุ้นสามัญของบริษัทที่จัดสรรให้แก่ผู้ถือหุ้นเดิมของบริษัท (AIM-W1)
และใบสำคัญแสดงสิทธิที่จะซื้อหุ้นสามัญของบริษัทที่จัดสรรให้แก่กรรมการ และ/หรือ
พนักงานของบริษัท (AIM-ESOP) ได้สิ้นสุดอายุ วันที่ 18 กันยายน 2555 ที่ผ่านมา

ในเดือนกรกฎาคม 2550 โครงสร้างการถือหุ้นของบริษัทมีการเปลี่ยนแปลง เนื่องจากบริษัท
อาดามัส อินคอร์ปอเรชั่น จำกัด (มหาชน) (“อาดามัส”) ได้เข้าซื้อหุ้นของบริษัท
คิดเป็นสัดส่วนร้อยละ 99.99 ของทุนจดทะเบียนและเรียกชำระแล้วจำนวน 150 ล้านบาท
จากกลุ่มผู้ถือหุ้นเดิมของบริษัท ทำให้บริษัทมีสถานะเป็นบริษัทย่อยของอาดามัส
โดยอาดามัสมีการส่งตัวแทนเข้ามาเป็นกรรมการของบริษัท
และมอบอำนาจบริหารและการจัดการภายในบริษัทให้แก่ผู้บริหารชุดเดิมดำเนินการต่อไป
และในเดือนกุมภาพันธ์ 2551 บริษัทได้เพิ่มทุนจดทะเบียนและชำระแล้วเป็น 200 ล้านบาท
และอาดามัสในฐานะผู้ถือหุ้นใหญ่ของบริษัทได้สละสิทธิในการจองซื้อหุ้นเพิ่มทุนดังกล่าว
บริษัทจึงได้ขายหุ้นเพิ่มทุนให้แก่นักลงทุน 2 ราย ได้แก่ นางพิชชุดา ชาน และนางเคอิโกะ
อิศรเสนา ณ อยุธยา ทำให้หลังจากการเพิ่มทุนในครั้งนี้ อาดามัสถือหุ้นในบริษัทคิดเป็นสัดส่วนร้อยละ
75 ของทุนชำระแล้ว 200 ล้านบาท ทั้งนี้ ในเดือนกุมภาพันธ์ 2552
บริษัทมีการเสนอขายหุ้นแก่ประชาชน ในจำนวน 80 ล้านบาท
ทำให้สัดส่วนการถือหุ้นของอาดามัสลดลงเหลือร้อยละ 53.57 ของทุนชำระแล้วจำนวน 280
ล้านบาท นอกจากนี้ ในที่ประชุมผู้ถือหุ้นของอาดามัสเมื่อวันที่ 24 ธันวาคม 2552
มีมติให้ขายหุ้นของบริษัททั้งหมดโดยไม่กำหนดราคาขายขั้นต่ำ ทำให้ ณ วันที่ 22 มีนาคม 2554
สัดส่วนการถือหุ้นของอาดามัสเท่ากับร้อยละ 15.83 ของทุนชำระแล้ว
ทั้งนี้กรรมการตัวแทนจากอาดามัสจำนวน 2 ท่านคือ คุณกิตติวัฒน์ มโนสุทธิ และคุณเอกภพ
พงศ์สุพัฒน์ได้ลาออกไปแล้ว เมื่อวันที่ 16 พฤศจิกายน 2552
และอาดามัสได้จำหน่ายหุ้นที่มีทั้งหมดของบริษัทจำนวน 428,214,100 หุ้น ในวันที่ 17 กรกฎาคม
2555 ซึ่งทำให้โครงสร้างผู้ถือหุ้นของบริษัทเปลี่ยนแปลงไป

พัฒนาการและการเปลี่ยนแปลงที่สำคัญช่วง 3 ปีที่ผ่านมา

มกราคม 2553 บริษัทขายหุ้นบริษัท เซ็นทรัล ดิจิตอล มีเดีย จำกัด จำนวน 400,000 หุ้นๆ ละ 5
บาท เป็นเงินจำนวน 2,000,000 บาท คืนให้แก่ บริษัท เอส เอฟ จี จำกัด (มหาชน)
รวมทั้งเงินทดรองจ่าย 519,273.02 บาท

กุมภาพันธ์ 2553 บริษัทต่อสัญญาบริการส่งเสริมการขายกับบริษัท อัลเตอร์เนทีฟ เมเนจเม้นท์ จำกัด
เพื่อเป็นตัวแทนในการจัดหาลูกค้าหรือสินค้าลงโฆษณาใน Home Fresh Mart & Gourmet
Market, Big C, uNetwork, 3D Media หรือสื่ออื่นๆ ครบกำหนดสัญญาวันที่ 31 ธันวาคม
2553

สิงหาคม 2553 ยกเลิกสัญญาติดตั้งและบริการสื่อดิจิตอลมีเดียกับ Big C
และให้มีผลยกเลิกตั้งแต่วันที่ 31 ตุลาคม 2553

กันยายน 2553 บริษัทจดหนังสือบริคณห์สนธิพร้อมจดทะเบียนจัดตั้งบริษัท เอนโม จำกัด
ทุนจดทะเบียน 5 ล้านบาท โดยบริษัทถือหุ้นจำนวน 999,996 หุ้น คิดเป็น 99.99%
วัตุประสงค์เพื่อลงทุนในธุรกิจสื่อออนไลน์ และบริษัทจดหนังสือบริคณห์สนธิพร้อมจดทะเบียนจัดตั้งบริษัท
อรูมายไลท์ จำกัด ทุนจดทะเบียน 5 ล้านบาท โดยบริษัทถือหุ้นจำนวน 999,997 หุ้น คิดเป็น
99.99% วัตถุประสงค์เพื่อเป็นที่ปรึกษาด้านกิจกรรมทางการตลาดและประชาสัมพันธ์

ธันวาคม 2553 บริษัทได้หมดสัญญาในการจัดกิจกรรมชงชิมกับบริษัท เดโม เพาเวอร์ จำกัด

เมษายน 2554 บริษัทได้ทำสัญญาจ้างกับกรมชลประทานจัดทำโครงการจัดนิทรรศการสื่อผสม "84
พรรษา ดวงใจราษฎร์ ปราชญ์แห่งน้ำ"
และเสวนาทางวิชาการเพื่อเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสพระราชพิธีมหามงคลเฉลิมพระชนมพรรษา
7 รอบ 5 ธันวาคม 2554

พฤษภาคม 2554 บริษัทได้หมดสัญญาติดตั้งและบริการสื่อดิจิตอลมีเดียในส่วนของ End Cap
กับศูนย์การค้าเดอะมอลล์

กันยายน 2554 บริษัทได้ยกเลิกสัญญาเช่าพื้นที่ในเขตการศึกษาจุฬาลงกรณ์มหาวิทยาลัย
และมหาวิทยาลัยราชภัฎสวนสุนันทา

กรกฎาคม 2555 อาดามัสได้จำหน่ายหุ้นที่มีทั้งหมดของบริษัทจำนวน 428,214,100 หุ้น
ซึ่งทำให้โครงสร้างผู้ถือหุ้นของบริษัทเปลี่ยนแปลงไป

กันยายน 2555 บริษัทได้ดำเนินการเพิ่มทุนชำระแล้วจาก 280,000,000 บาท เป็น
280,000,900 บาท
โดยหุ้นเพิ่มทุนดังกล่าวเป็นหุ้นที่เกิดจากการใช้สิทธิแปลงสภาพใบสำคัญแสดงสิทธิเป็นหุ้นสามัญจำนวน
9,000 หุ้น มูลค่าที่ตราไว้หุ้นละ 0.10 บาท รวม 900 บาท

ใบสำคัญแสดงสิทธิที่จะซื้อหุ้นสามัญครั้งที่ 1 (AIM-W1) และใบสำคัญแสดงสิทธิ-ESOP (AIM-ESOP)
สิ้นสุดอายุ

พฤศจิกายน 2555 จดทะเบียนเลิกบริษัทย่อย คือบริษัท อรูมายไลน์ จำกัด ซึ่งบริษัทถือหุ้นอยู่ร้อยละ
99

ธันวาคม 2555
บริษัทได้หมดสัญญาโครงการส่งเสริมการเผยแพร่ผลงานทางการศึกษาและองค์ความรู้อื่น
(uNetwork) กับมหาวิทยาลัยรัตนบัณฑิตและมหาวิทยาลัยเทคโนโลยีพระจอมเกล้าธนบุรี

2.  ภาพรวมการประกอบธุรกิจของบริษัทและบริษัทย่อย

บริษัทดำเนินธุรกิจหลักในด้านการให้บริการและผลิตสื่อและการโฆษณาผ่านสื่อโฆษณาภายในอาคาร
เช่น สื่อโฆษณาระบบดิจิตอลผ่านจอภาพ 3 มิติ และจอภาพ 2 มิติ และสื่อโฆษณา ณ จุดขายต่างๆ
เป็นต้น ซึ่งสามารถแบ่งออกเป็น 4 ประเภทธุรกิจหลักดังนี้

1. ธุรกิจให้บริการสื่อโฆษณาภายในอาคารศูนย์การค้า โดยแบ่งเป็น

- ธุรกิจให้บริการสื่อโฆษณาระบบดิจิตอล (Digital Media) โดยให้บริการผ่านจอภาพ 2 มิติ
และ จอภาพ 3 มิติ
ที่บริษัทได้มีการทำสัญญาติดตั้งอุปกรณ์จอภาพและระบบดิจิตอลในศูนย์การค้าและซุปเปอร์มาร์เก็ตชั้นนำ
และในปี 2552 บริษัทได้รับสิทธิในการบริหารสื่อโฆษณาภายในอาคารจตุรัส จามจุรีแต่เพียงผู้เดียว

- ธุรกิจให้บริการสื่อโฆษณาที่ไม่ใช่ระบบดิจิตอล (Non-Digital Media) เช่น
ป้ายโฆษณาแบบฉลาก (Shelf Label) ป้ายโฆษณาแบบผุดขึ้น (Shelf Pop-up)
ป้ายโฆษณาแบบอุโมงค์ (Tunnel Media) และ ป้ายโฆษณาแบบกรอบ (Shelf Frame)
เพื่อเป็นการโฆษณาและประชาสัมพันธ์สินค้า ณ จุดขาย รวมทั้งสื่อโฆษณาบริเวณบันไดเลื่อน หน้าลิฟท์
และประตูห้องน้ำ (Sticker Wrap) ซุ้มประตู (Arch) ลานจอดรถ และสื่อโฆษณา Mock up
เป็นต้น

2. ธุรกิจให้บริการรับออกแบบจัดสร้างภาพ ภาพยนตร์ 2 มิติ และภาพยนตร์ 3 มิติ
และการรับทำโฆษณา (Content Provider)

3. ธุรกิจให้เช่าบริการจอภาพ 3 มิติ

4. โครงการ uNetwork เป็นโครงการส่งเสริมการเผยแพร่ผลงานทางการศึกษา
และองค์ความรู้อื่นสำหรับมหาวิทยาลัยทั่วประเทศไทย
โดยเริ่มเปิดให้บริการเชิงพาณิชย์ในเฟสแรกเดือนกรกฎาคม ปี 2551

5. ธุรกิจลงทุนในกิจการด้านสื่อออนไลน์ โดยบริษัทย่อย บริษัท เอนโม จำกัด ก่อตั้งเมื่อวันที่ 23
กันยายน 2553 มีทุนจดทะเบียนเริ่มแรกจำนวน 5 ล้านบาท

6. ธุรกิจที่ปรึกษาด้านกิจกรรมทางการตลาดและประชาสัมพันธ์ โดยบริษัทย่อย บริษัท อรูมายไลท์
จำกัด ก่อตั้งเมื่อวันที่ 23 กันยายน 2553 มีทุนจดทะเบียนเริ่มแรกจำนวน 5 ล้านบาท
และได้จดทะเบียนเลิกบริษัท อรูมายไลท์ จำกัด เมื่อวันที่ 30 พฤศจิกายน 2555
เนื่องจากในปัจจุบันธุรกิจสื่อนอกบ้านมีการขยายตัวอย่างมาก
โดยเฉพาะสื่อภายในห้างสรรพสินค้าซึ่งเป็นธุรกิจหลักของบริษัท
ดังนั้นบริษัทจึงจำเป็นต้องมุ่งมั่นบริหารงานท่ามกลางการแข่งขันอย่างรุนแรงของธุรกิจนี้
บริษัทจึงไม่มีแผนการขยายงานของบริษัทย่อย
อย่างไรก็ตามการเลิกบริษัทย่อยไม่มีผลกระทบที่อาจเกิดขึ้นกับบริษัทจดทะเบียนเนื่องจากบริษัทจะเข้าดำเนินกิจการแทนบริษัทย่อยเพื่อยังคงรักษาฐานลูกค้าไว้

โครงสร้างบริษัท

ณ วันที่ 8 มีนาคม 2556 บริษัทมีโครงสร้างกลุ่มบริษัท ดังนี้

3.  โครงสร้างรายได้

โครงสร้างรายได้ตามงบการเงินรวมโดยแยกตามสายธุรกิจในระยะเวลา 3 ปี ที่ผ่านมาเป็นดังนี้

[]

หมายเหตุ : รายได้อื่น ได้แก่ ส่วนลดรับ
กำไรจากการขายและเช่ากลับคืนรอตัดบัญชีโอนเป็นรายได้ กำไรจากอัตราแลกเปลี่ยน
และดอกเบี้ยรับ เป็นต้น